Her er Samsung Galaxy S21-familien

Samsung har i dag præsenteret den årlige aftapning af Galaxy-serien, der er blevet døbt Galaxy S21. Familien består af tre varianter og de har ale fået en helt nyt design, et kamera, der ifølge Samsung selv tager mobilfotografering til et helt nyt niveau og den mest kraftfulde processor fra Samsung nogensinde.

Men mest bemærkelsesværdigt, har Galaxy S21 fået sin egen S Pen. Den følger dog ikke i æsken, men er ekstraudstyr. Det samme er i øvrigt telefonens oplader; Samsung har nemlig valgt at følge Apples eksempel og droppe opladeren i æsken.

Alle telefoner i S21-serien er udstyret med den nye Dynamic AMOLED 2X Infinity-O-skærm med adaptiv 120Hz opdateringshastighed. At skærmen er adaptiv betyder, at den automatisk justerer billedhastigheden fra 10Hz til 120Hz (Galaxy S21 og S21+ 48Hz til 120Hz) baseret på, hvad brugeren gør. Det burde forbedre batterilevetiden.

Skærmstørrelserne varierer fra 6,2-tommer i S21 over 6,7-tommer i S21+ til 6,8-tommer på Galaxy S21 Ultra. Alle telefonerne i familien er klar til 5G og S21 Ultra understøtter desuden Wi-Fi 6E.

– Med den nye Galaxy S21-serie præsenterer vi smartphones med et kamera i verdensklasse, vores bedste skærm nogensinde, et nyt eksklusivt design og fyldt med al den kraft, du har brug for. Det splinternye 108MP-kamera har 64 gange rigere farvedata og dobbelt så god støjreduktion som sin forgænger, hvilket giver en skarphed og detaljegrad der er svær at slå. Den nye skærm er også dynamisk og optimerer opdateringsfrekvensen i forhold til, hvad du laver, hvilket forlænger batteriets levetid, siger Claus Holm, IM Director & Country Manager Danmark.

Kamera med 108 megapixel

Kameraerne i S21 og S21+ er identiske, mens S21 Ultralyd har fået ekstra lækkerier i form af blandt andet en helt ny 108 megapixel pro-sensor, som kan tage 12-bit HDR-billeder med 64 gange mere farverige og tre gange større dynamisk rækkevidde.

Galaxy S21 Ultra er også udstyret med et nyt Dual Tele Zoom-system (med en 3x og en 10x optisk zoom), der giver mulighed for at zoome ind på motiver hurtigt, stabilt og i detaljer. Galaxy S21 Ultra er udstyret med en såkaldt Bright Night-sensor, der sammen med en forbedret nattilstand og 12 megapixel Nona-binning-teknologi skal gøre Galaxy S21 Ultra optimal til fotos under dårlige lysforhold.

Der er også mulighed for at tage billeder i 12-bit RAW-format. Her er en oversigt over kamera-bestykningerne på de tre modeller:

Kamera-bestykning | Galaxy S21 / S21+ | Galaxy S21 Ultra
Frontkamera | 10MP Dual Pixel AF, f/2.2 | 40MP Phase Detection AF, f/2.2

Bagkameraer

Ultravidvinkel: 12MP FF, f/2.2

Vidvinkel: 12MP Dual Pixel AF, OIS, f/1.8

Telefoto: 64MP Phase Detection AF, Hybrid Optic 3X, OIS, f/2.0

Ultravidvinkel: 12 MP Dual Pixel AF, f/2.2

Vidvinkel: 108MP Phase Detection AF, OIS, f/1.8

Telefoto 1: 10MP Dual Pixel AF, OIS, f/1.8

Telefoto 2: 10MP Dual Pixel AF, optisk 10x zoom, f/4.9

Batterierne veksler med model. S21 har et 4.000 mAh batteri, S21+ et 4.800 mAh og S21 Ultralyd et potent 5.000 mAh-batteri.

Ifølge Samsung kan batteriet oplades fra 0-50 procent på en halv time, takket være hurtigere ladeteknologi.

Forudbestilling starter i dag, d. 14. januar, og fra d. 29. januar vil Samsung Galaxy S21, S21+ og S21 Ultra have salgsstart på Samsung.com og hos operatører og online forhandlere.

Galaxy S21:

128GB med 8GB RAM (Phantom Violet, Phantom Gray, Phantom Pink og Phantom White): 6.599 DKK

256GB-version med 8GB RAM (Phantom Violet, Phantom Gray, Phantom Pink og Phantom White): 7.099 DKK

Galaxy S21+:

128GB med 8 GB RAM (Phantom Violet, Phantom Silver og Phantom Black): 8.199 DKK

256GB med 8GB RAM (Phantom Violet, Phantom Silver og Phantom Black): 8.599 DKK

Galaxy S21 Ultra:

128GB med 12GB RAM (Phantom Silver, Phantom Black): 9.799 DKK

256GB med 12GB RAM (Phantom Silver, Phantom Black): 10.199 DKK

512GB med 16GB RAM (Phantom Silver, Phantom Black): 10.999 DKK

De komplette specifikationer for de tre telefoner kan ses herunder:

Her er Samsung Galaxy S21-familien